Duyğu üzvlərinin verdiyi informasiya bəzən kifayət etmir, yaxud aldadıcı
olur. Ona görə də insanlar ətraf aləm haqqında doğru-dürüst məlumat almaq
üçün müxtəlif alətlər, cihazlar, qurğular ixtira etmişlər: xətkeş, tərəzi,
kompas, termometr, teleskop, mikroskop və s.
İnsanlar informasiya toplamaqla yanaşı, onu saxlayır, dəyişdirir - emal
edir, başqalarına ötürürlər. İnformasiya ilə aparılan belə əməliyyatlara,
yəni onların toplanması, saxlanması, ötürülməsi və emal olunmasına
informasiya prosesləri deyilir. Yaşadığımız dövrdə informasiyanın top-
lanması, saxlanması, ötürülməsi, emalında istifadə olunan əsas qurğu
kompüterlərdir.
A R A Ş D I R A Q – Ö Y R Ə N Ə K
Fiziki sağlam insan daha çox informasiyanı hansı duyğu üzvləri vasitəsilə alır? Bu
haqda araşdırma aparın və ilk iki yerdə olan duyğu üzvünün adını söyləyin. Bəs
hansı duyğu üzvünün ən az informasiya verdiyini düşünürsünüz?
S U A L V Ə T A P Ş I R I Q L A R
1.
Aşağıdakı proseslər zamanı informasiyanın alınmasında hansı duyğu üzvləri
iştirak edir?
- Toğrul kitab oxuyur.
- Qatar yaxınlaşır.
- Nərgiz mürəbbə yeyir.
2.
Teleskop, mikroskop və tərəzi hansı növ informasiyanı toplamağa kömək
edir?
3.
Aşağıdakı fikirlərdən hansı doğrudur?
- Duyğu üzvlərinin ətraf aləm haqqında bizə verdiyi informasiya həmişə
düzgün olur.
- İnsan informasiyanı duyğu üzvləri vasitəsilə alır.
4.
Atalar sözünü izah et: “Yüz eşitməkdənsə, bir görmək yaxşıdır.”