2.5. FAYLLAR VƏ QOVLUQLAR
A Ç A R S Ö Z L Ə R

- Fayl
- Qovluq

- Dəftərlərinizi, rəsmlərinizi, fotoşəkillərinizi tez
  tapmaq üçün onları necə saxlamaq olar?
- Qovluqlardan istifadə edirsinizmi?
- Əgər edirsinizsə, orada nə saxlayırsınız?

Kompüterdə olan şəkil, mətn, musiqi və başqa obyektlər kompüterin
yaddaşında ayrıca adlar altında saxlanılır. Onların sayı yüzlərlə, minlərlə ola
bilər. Kompüterdə hər bir mətn sənədi, musiqi, şəkil, video ayrılıqda fayl
adlanır.
Kompüterdə lazım olan faylları tez tapmaq üçün onları nizamlı
saxlamaq lazımdır. Bunun üçün qovluqlardan istifadə olunur.
Hər bir qovluğun adı və simgəsi olur. Adətən, kompüterdə adi
qovluqlar eyni simgə ilə göstərilir. Bəzi qovluqların isə xüsusi
simgəsi olur.
Computer və ya This PC qovluğu vasitəsilə kompüterdə
saxlanılan bütün informasiyalara, o cümlədən bütün qurğulara
müraciət etmək olar.