İnformasiya
Obyektlərin sadələşdirilmiş bənzəri model adlanır. Dərsin əvvəlində verilmiş
modellər xarici görünüşcə gerçək obyektlərin özlərinə çox bənzəyir.
Obyektlərin görünən əlamətlərinin əks olunduğu bu cür modellərə maddi
model deyilir. Deməli, qlobus Yer kürəsinin, heykəl hansısa şəxsiyyətin,
maneken insanın maddi modelidir. Modellər obyektin bütün xassələrini deyil,
yalnız əhəmiyyətli olan xassələrini əks etdirir.
Obyekti öyrənmək üçün maddi model yaratmaq vacib deyil. Maddi mo-
dellərdən başqa, informasiya modelləri də var. Əgər obyektin maddi modeli
onun fiziki oxşarıdırsa, informasiya modeli onun təsviridir. Məsələn, xəritə
Yer kürəsinin inform asiya modelidir. “Fəaliyyət” bölümündə verilmiş
tapşırığın icrası nəticəsində müəyyən obyektlərin informasiya modeli alınır.
Eyni informasiyanı müxtəlif yollarla təsvir etmək, kodlaşdırmaq olar. Ona
görə də eyni bir obyekt üçün müxtəlif informasiya modelləri qurmaq müm-
kündür.
İNFORMASİYA MODELİNİN NÖVLƏRİ
Sözlə təsvir
Cədvəl
Şəkil
Sxem
Kompüter
informasiyanı
qəbul edir,
saxlayır, emal
edir və ötürür.
Tutaq ki, valideyninizlə yeni bir şəhərə gəlmisiniz və metro vasitəsilə harasa
getmək istəyirsiniz. İlk növbədə, sizi nə maraqlandıracaq: metro vaqonlarının
formasımı, rəngimi, qatarların neçə vaqondan ibarət olmasımı, stansiyaların
görünüşümü? Əlbəttə ki, yox! Sizə şəhər metropoliteninin sxemi, yəni
metropolitenin informasiya modeli lazım olacaqdır.