Hər bir mürəkkəb obyekt kimi, kompüter də çoxlu hissədən - monitor,
klaviatura, siçan və başqa qurğulardan ibarətdir. Kompüteri təşkil edən bütün
qurğulara kompüterin aparat təminatı deyilir.
Kompüterlərdən istifadə etmək üçün bu sahədə mütəxəssis olmaq vacib deyil.
Sadəcə, kompüterlərin başlıca elementləri və onların necə işləməsi haqqında
ümumi təsəvvürlərin olması yetərlidir.
Monitor
kompüterdə
görülən işlərin
nəticəsini
ekranda
göstərir.
Klaviaturanın
köməyi ilə kompüterə
mətn informasiyası və
komandalar daxil edilir.
İnformasiyanın emalı və
saxlanması sistem
blokunda baş verir.
Siçan qurğusu
vasitəsilə ekranda
obyektlər seçdirilir,
müxtəlif əməliyyatlar
yerinə yetirilir.
Kompüterin müəyyən iş görməsi üçün ona başa düşdüyü dildə göstərişlər
toplusu - proqramlar verilməlidir. Kompüterdə olan bütün proqramlar onun
proqram təminatını təşkil edir.
Kompüterdə çoxlu sayda proqram olur. Onların vasitəsilə mətnlərlə işləmək,
şəkil çəkmək, musiqiyə qulaq asmaq və başqa işləri yerinə yetirmək olar.
Sərbəst işləməyi bacaran hər bir kompüter istifadəçisi öz kompüterinə müx-
təlif proqramlar yükləyə bilər.
Elə bir proqram var ki, o bütün kompüterlərdə olmalıdır. Bu proqram
əməliyyat sistemidir. Fərdi kompüterlərdə ən çox işlənən əməliyyat sistemi