3.1. KOMPÜTERDƏ ŞƏKİL ÇƏKİRƏM
A Ç A R S Ö Z L Ə R

- Qrafik redaktor
- Alətlər qutusu
- Palitra

Hər birimiz uşaqlıqda kağız üzərində ev, ağac, gül,
maşın, heyvan və başqa şəkillər çəkmişik. Aşağı
siniflərdə çoxumuz kompüter vasitəsilə də bu işləri
görmüsük və Paint proqramı ilə tanışıq.

- Kompüterdə şəkil çəkmək üçün proqramlar necə
  adlanır?
- Paint proqramında hansı rəsm alətləri var?

Qrafik redaktorda çəkilmiş şəklin yaddaşda saxlanması
Göstərişləri yerinə yetirin və sualları cavablandırın.
1.
Paint proqramını başladın. Alətlər qutusundakı hansı alətləri
tanıyırsınız?
2.
Alətlər qutusunun alətlərindən və palitranın rənglərindən
istifadə edib istədiyiniz bir şəkli çəkin. Bunun üçün hansı
alətlərdən istifadə etmək olar?
3.
Proqram pəncərəsini tapşırıqlar zolağına yığın. İş masasında
əvvəlki dərslərdən öz adınızla yaratdığınız qovluğu tapın. Əgər
yoxdursa, onu yaradın. Paint proqram pəncərəsini bərpa edin.
Bunun üçün nə etmək lazımdır?
4.
Çəkdiyiniz şəkli kompüterin yaddaşında saxlamaq üçün menyu
sətrindən bəndini seçin. Öz adınızla yaratdığınız
qovluğu tapıb açın. Qovluq harada yerləşir?
5.
File name sahəsində şəkli adlandırın və Ok düyməsini çıqqıldadın.
Şəkil faylının qovluğa yazıldığını yoxlayın.
6.
Proqram pəncərəsini qapadın.
Müzakirə edək:
1. Paint proqram pəncərəsinin sizə məlum olan hissələrini
sadalayın.
2. Şəkli çəkərkən hansı alətlərdən istifadə etdiniz?