Çıqqıltını ikiqat çıqqıltı ilə qarışdırmayın! İkiqat çıqqıltı siçanın sol düy-
məsinin iki dəfə cəld ardıcıl basılıb buraxılmasına deyilir. Nəyisə (proqramı,
sənədi) açmaq üçün ikiqat çıqqıltıdan istifadə olunur.
İş masasının fonunu - üzərində simgələr yerləşən şəkli dəyişmək olar. Bu
zaman simgələrin yeri dəyişmir.
A R A Ş D I R A Q – Ö Y R Ə N Ə K
Evdə, məktəbdə, yaxud başqa yerdə olan hər hansı iki kompüterin iş masasını
müqayisə edin. Aşağıdakı suallara cavab verin:
- Kompüterlərin iş masasında neçə simgə var?
- İş masalarının fonunda hansı şəkillər təsvir olunub?
- Tapşırıqlar zolaqlarının rəngi və oradakı simgələr eynidirmi?
S U A L V Ə T A P Ş I R I Q L A R
1.
Kompüterin iş masası nədir və orada nələr yerləşdirilir?
2.
Kompüterdəki bütün proqramların simgələrini iş masasında yerləşdirmək
olarmı?
3.
Göstərici nədir və o nəyi “göstərir”?
4.
İkiqat çıqqıltı nədir və onun adi çıqqıltıdan fərqi nədədir?
5.
Aşağıdakı fikirlərdən yalan olanları doğruya çevirin:
-
Kompüter tam yükləndikdən sonra açılan ilk ekran iş masası adlanır.
-
Siçanın sol düyməsinin basılmasına tıqqıltı deyilir.
-
Siçanın göstəricisini obyektin simgəsinin üzərinə gətirib
çıqqıldatdıqda obyekt silinir.
-
Siçanın göstəricisini obyektin simgəsinin üzərinə gətirib ikiqat
çıqqıldatdıqda obyekt açılır.
-
İş masasında obyektin yerini dəyişmək üçün siçanın sağ düyməsini basıb
hərəkət etdirmək lazımdır.