İnformasiyanı müxtəlif şərti işarələrlə də təqdim etmək olar. İnformasiyanı təq-
dim etmək üçün istifadə olunan şərti işarələr sisteminə kod deyilir. İnformasi-
yanın hər hansı kodla göstərilməsi isə kodlaşdırma adlanır.
İnsan özü də hiss etmədən daim kodlaşdırma və kodaçma (dekodlaşdırma) ilə
məşğul olur. Məktəbdə müəllim şagirdin biliyini qiymətləndirməkdən ötrü
koddan istifadə edir (“5” - əla, “4” - yaxşı, “3” - kafi, “2” - qeyri-kafi).
Musiqi əsərlərini yazmaq üçün istifadə olunan not yazısı da koddur.
Yolların kənarındakı yol nişanlarının hər biri müəyyən yol hərəkəti qaydasını
ifadə edir. Başqa sözlə, hər bir yol hərəkəti nişanı bir qaydanın kodudur.
Yol ver
Piyada zolağı
Dayanmaq qadağandır
Kompüterin iş masasındakı simgələr də koddur.
Təbii dillərin əsasını da kodlar təşkil edir. Danışıq zamanı bu kodlar səslər,
yazıda isə hərflər şəklində verilir. İnsan yazı yazanda, əslində, kodlaşdırma