4.3. ƏYLƏNCƏLİ MƏSƏLƏLƏR
Bu şəkillər 4-cü sinif dərsliyindəndir.

- Onlar hansı məsələlərə aiddir, bu məsələlərin şərtləri
  necə idi?
- Bu məsələləri necə həll etmək olar?
- Onların həll alqoritmlərini hansı şəkildə göstərmək
  daha yaxşıdır?

Məsələnin alqoritminin yazılışı
Aşağıdakı məsələnin həll alqoritmini yazın.
Siçan damalı vərəqin qırmızı xanasındadır. Vərəqin
müxtəlif xanalarında buğda dənələri var. Siçana elə
komandalar vermək lazımdır ki, bütün buğdaları
yeyə bilsin. Eyni xanadan iki dəfə keçmək olmaz.
Siçan aşağıdakı komandaları icra edə bilir:
- n xana sağa
- n xana yuxarı
- n xana sola
- n xana aşağı
- buğdanı ye
Müzakirə edək:
1. Siçan üçün neçə yol göstərmək olar?
2. Hansı yol daha qısadır?
3. Məsələnin həllini sözlə necə söyləmək olar?
4. Həlli cədvəl, yaxud sxem şəklində necə göstərmək olar?