Google ən yaxşılarından olsa da, yeganə axtarış sistemi deyil.
www.arama. com, www.yandex.ru,www.yahoo.com və digər axtarış
xidmətlərindən də geniş istifadə olunur.
Lazım olan informasiyanın İnternetdən tapılması
Göstərişləri yerinə yetirin və sualları cavablandırın.
1.
Kompüterdəki veb-brauzerlərdən birini başladın. Açılan ilk sayt
hansıdır?
2.
Brauzerin ünvan zolağında ünvanını yazıb <Enter>
klavişini basın. Müvafiq saytın pəncərəsi açılacaq. İndi ünvan
zolağında google.az yazıb <Enter> klavişini basın. Ünvanda www
önlüyü vacibdirmi?
3.
Bu saytın axtarış sətrində Azərbaycan sözünü yazın və <Enter>
klavişini basın. Axtarışın nəticəsində neçə informasiya resursu
tapıldı?
4.
Siçanın göstəricisini birinci istinadın üzərinə aparın və sol düyməni
çıqqıldadın. Hansı veb-səhifə açıldı?
5.
Açılan səhifədəki informasiya ilə tanış olun.
Müzakirə edək:
1. Hansı brauzeri açdınız?
2. Brauzer pəncərəsində hansı veb-sayt açıldı? Onun ünvanı nə idi?
3. Axtarış nəticəsində tapılan resursda hansı məlumatlarla tanış
oldunuz?
4. Axtarış nəticəsində daha hansı istinadları gördünüz?