Kompüterdə menyudan istifadə edilməsi
Göstərişləri yerinə yetirin və sualları cavablandırın.
1.
Tapşırıqlar zolağında klaviaturanın dil indikatorunu tapın. İndikator
ENG, AZE, yaxud PYC yazılarından hansını göstərir?
2.
Siçanın göstəricisini onun üzərində çıqqıldadın. Hansı sətir rənglə
seçdirilib?
3.
Siçanın göstəricisini açılan siyahının sətirləri üzərində hərəkət
etdirin. Bu zaman sətirlərin rəngi necə dəyişir?
4.
AZE sətrini seçdirin və siçanın sol düyməsini çıqqıldadın. Klaviatura
Azərbaycan əlifbası ilə iş rejiminə keçəcək. Pəncərə bağlandıqdan
sonra ENG, AZE, yaxud PYC yazılarının hansı görünür?
5.
Tapşırıqlar zolağında saat indikatorunu ikiqat çıqqıldatmaqla
təqvimi açın. Ay, il və gün harada yazılıb?
6.
Date bölümündə ili, ayı və günü dəyişib öz ad
gününüzün tarixini qoyun. Ayı dəyişmək üçün
neçə seçim var?
7.
Yenidən cari tarixi bərpa edin.
Müzakirə edək:
1. Açılan çərçivələrdə daha hansı seçimlər var idi?
2. Açılan çərçivələr hansı xüsusiyyətlərinə görə menyuya oxşayır?