İnternet
İnsanların müxtəlif ehtiyacları var. Bu ehtiyacların ödənməsinə xidmət edən
hər şey - yemək, enerji, əmək alətləri, faydalı qazıntılar, informasiya və başqa
obyektlər resurs adlanır.
“Resurs” fransız sözü olub “yardımçı vasitə” deməkdir. Resursları iki qrupa
ayırırlar: maddi resurslar və qeyri-maddi resurslar.
Maddi resursların forması, rəngi, qoxusu və başqa xassələri ola bilər. Qeyri-
maddi resursların isə belə xassələri olmur. Onların əsas hissəsini bəşəriy-
yətin topladığı bilik və mədəniyyət təşkil edir.
Ən vacib qeyri-maddi resurslardan biri informasiya resurslarıdır.
İnformasiya resursları insanların yaratdıqları və maddi daşıyıcılarda saxla-
nılan biliklərdir.
İnformasiya resursu bir şəxsə və ya quruma, şəhərə və ya bölgəyə aid ola
bilər. Məsələn, bütün dünyadan toplanan informasiya dünya informasiya
resursu hesab olunur. Başqa sözlə, dünya informasiya resursları dedikdə,
ayrı-ayrı dövlətlərin informasiya resurslarının toplusu nəzərdə tutulur. Hər
dəfə qəzet, yaxud jurnal aldıqda siz informasiya resursu əldə edirsiniz. Əgər
orada beynəlxalq aləmdən informasiya dərc olunubsa, həmin resursu dünya
informasiya resursu hesab etmək olar.
İnformasiya resurslarını müxtəlif cür - təqdimolunma formasına, istifadə
məhdudiyyətinə, daşıyıcılarına, mövzulara görə qruplaşdırmaq olar.