2.3. İŞ MASASI
A Ç A R S Ö Z L Ə R

- İş masası
- Simgə
- Tapşırıqlar zolağı
- Siçanın göstəricisi
- Çıqqıltı
- İkiqat çıqqıltı
- İndikator

Evdə çoxumuzun iş masası var. Orada dərslərimizi
hazırlayır, yazı yazır, şəkil çəkir və başqa işlərimizi
yerinə yetiririk. Bu işləri görmək üçün masanın
üzərində hazırda lazım olan, yaxud tez-tez istifadə
etdiyimiz ləvazimatı yerləşdiririk. Masanın
gözlərində isə iş üçün lazımlı digər sənədlər və
alətlər saxlanılır.

- Nə üçün bütün sənədləri və alətləri masanın
  üzərində saxlamırsınız?
- Masanın gözlərində onları hansı qaydada
  yerləşdirirsiniz?

Kompüter işə salındıqdan sonra onunla işləmək üçün ekrana çıxan görüntüdə
İş masası adlanır. Kompüterin iş masasında kiçik şəkillər yerləşdirilib. Belə
kiçik şəkillərə simgələr deyilir. Hər bir simgə müəyyən obyektə bağlı olur.
Tez-tez istifadə olunan proqram və sənədlərin simgələri iş masasına
yerləşdirilir.
İş masasının lap aşağısında Tapşırıqlar zolağı yerləşir. Tapşırıqlar zolağının
sağ tərəfində bildirişlər sahəsi var. Həmin sahənin sağ ucunda saat və
klaviatura indikatorunu görmək olar.