Kompüterdə saxlanılan hər növ informasiya - şəkillər, mətnlər, musiqilər,
videolar informasiya resursudur. Kompüterin hər bir qurğusu - disk qurğu-
ları, printer, skaner və başqa qurğular maddi resursdur.
Bir kompüterdə olan resurslardan başqa bir kompüterdə istifadə edilməsi
üçün onlar arasında əlaqə yaradılır. Aralarında naqil, yaxud simsiz bağlantı
yaradılmış iki, yaxud daha artıq kompüter şəbəkə böyük kompüter şəbəkəsi İnternetdir. İndi dünyada İnternetə yüz milyonlarla
kompüter qoşulub. Ona görə də İnterneti Qlobal şəbəkə də adlandırırlar.
Əgər kompüter İnternetə bağlanmışsa, onun imkanları qat-qat genişlənir. İnter-
netə bağlanmış kompüterdən aşağıdakı işlər üçün də istifadə etmək olar.
Kitabxana. İnternetdə istənilən mövzuda çoxlu sayda kitab - dərsliklər, dərs
vəsaitləri, bədii ədəbiyyat, ensiklopediyalar, lüğətlər tapmaq olar. Tapdığınız
materialları öz kompüterinizə köçürə bilərsiniz.
Mağaza. İndi mağazalarda satılan malları İnternetdən də almaq olar. Bunun
üçün elektron ödəniş edilir.
Ünsiyyət. İnsanların bir çoxu İnternetdən dostlarına, qohumlarına məktub
göndərmək, onlarla danışmaq üçündə istifadə edir. Bu zaman şəxsin dünya-
nın hansı yerində olmasının fərqi yoxdur.
Əyləncə. İnternetdə cürbəcür oyunlar var. Belə oyunları dünyanın müxtəlif
yerlərində yaşayan oyunçularla oynamaq olar.
Bəs İnternetə necə bağlanmaq olar? Bunun bir neçə yolu var: telefon xətti ilə,
peyk kanalı və rəqəmli kabel televiziyası vasitəsilə. Bu yollardan ən geniş
yayılmışı telefon xətti ilə olan bağlantıdır.
Bunun üçün öncə İnternet xidmətini təmin edən şirkəti - provayderi seçmək
lazımdır. Provayder istifadəçinin kompüterini rabitə xətti vasitəsilə özünün
mərkəzi kompüterinə bağlayır. Onun mərkəzi kompüteri isə İnternet şəbəkə-
sinə bağlı olur. Beləliklə də, istifadəçinin kompüteri şəbəkədəki başqa
kompüterlərə bağlanmış olur. Bu zaman aralıq bir qurğu da lazımdır.