<Ctrl> klavişini basmaqla da çoxaltmaq olar. Bunun üçün <Ctrl> klavişini bas-
maqla seçdrilmiş fraqmenti başqa yerə aparmaq lazımdır.
Şəkil fraqmentinin yerinin, ölçülərinin dəyişirilməsi və çoxaldılması
Göstərişləri yerinə yetirin və sualları cavablandırın.
1.
Qrafik redaktorda ağac şəkli çəkin (şəkil 1). Bunu hansı alətlər
vasitəsilə etmək olar?
2.
Alma şəkli çəkin. Bu zaman hansı alətlərdən istifadə etdiniz?
3.
Almanı çoxaldıb ağacda yerləşdirin (şəkil 2). Bunun üçün seçdirmə
aləti vasitəsilə almanı seçdirin. Sonra <Ctrl> klavişini basıb saxlayın.
Seçdirilmiş fraqmenti hərəkət etdirib ağacın istədiyiniz budağına
yerləşdirin və siçanın sol düyməsini buraxın. Əməliyyatları lazım olan
sayda təkrarlayın və <Ctrl> klavişini buraxın. Neçə alma
yerləşdirdiniz?
4.
İndi ağacı seçdirin və onu yuxarıdakı qaydada çoxaldın (şəkil 3). Neçə
ağac çoxaltdınız?
5.
Ortadakı ağacın ölçüsünü kiçildin. Bunun üçün onu seçdirin və
künclərdəki tutacaqların birindən dartmaqla fraqmenti kiçildin.
Yanlardakı tutacaqlardan tutub sıxsanız, şəkil necə görünər?
6.
Şəklə günəş, torpaq əlavə edə bilərsiniz.
Müzakirə edək:
1. Şəklin hazırlanmasında hansı alətlərdən istifadə etdiniz?
2. Seçdirilmiş fraqmenti necə çoxaltdınız?
3. Albomda həmin şəkli çəkmək üçün nə edərdiniz?
Fraqmenti seçdirib çoxaldan zaman onun ətrafındakı ağ sahə sizə lazım
olmaya bilər. Bunun üçün seçdirmə alətini seçən zaman açılan menyuda
Transparent selection bəndini qeyd edin.