Veb-də yerləşdirilmiş informasiyalara necə baxmaq olar? Veb-səhifəni yüklə-
mək üçün proqrama onun ünvanını bildirmək lazımdır. Brauzerin ünvan
zolağına hər hansı saytın ünvanını yazıb <Enter> klavişini basan kimi ekranda
tələb olunan səhifə əks edilir. Bu zaman həmin saytın faktik olaraq harada -
Azərbaycanda, ABŞ-da, yaxud Avstraliyada olmasının heçbir önəmi yoxdur.
Elm və Təhsil Nazirliyinin rəsmi veb-saytı http://www.edu.gov.az ünva-
nında yerləşir. Ona baxmaq üçün brauzerin ünvan zolağında həmin sətri yığıb
<Enter> klavişini basmaq lazımdır. Əgər sayt açılmasa,çox güman ki, ünvan
düzgün yığılmayıb: ünvan dəqiq göstərilməlidir, cizgi sola deyil (\), sağa əyik
(/) olmalıdır. Əksər halda http:// önlüyünü yığmağa ehtiyac yoxdur.
Məsələn, sadəcə, www.edu.gov.az yazmaq olar.
A R A Ş D I R A Q – Ö Y R Ə N Ə K
“Fəaliyyət” blokunda göstərilən saytlardan istifadə etməklə aşağıdakı mövzuların
birində referat hazırlayın.
1. Milli-mənəvi dəyərlərimiz.
2. Qlobal ekoloji problemlər.
3. Mədəniyyət incilərimiz.
4. Müasir Azərbaycanda dinlər.
S U A L V Ə T A P Ş I R I Q L A R
1.
İnternetdə veb-səhifələrə baxmaq üçün proqram necə adlanır?
2.
Brauzerdə lazım olan veb-səhifəyə necə keçmək olar?
3.
Veb-saytla veb-səhifənin hansı fərqi var?
4.
İstinadlar nə üçündür?
5.
“Dünya hörümçək toru” ifadəsinin mənasını izah etməyə çalışın.