Karandaş aləti vasitəsilə düzxətt çəkmək üçün <Shift> klavişindən istifadə olu-
nur. <Shift> klavişi basılmışsa, çəkilən xətlər ya şaquli, ya üfüqi, ya da 45 dərə-
cəli bucaq altında olacaq. Xətti çəkdikdən sonra <Shift> klavişini buraxın.
A R A Ş D I R A Q – Ö Y R Ə N Ə K
Paint proqramına bənzəyən, ancaq ondan daha imkanlı olan
Paint.NET proqramı da vardır. Paint.NET proqramı 2004-cü ildə
tələbələr tərəfindən yaradılmışdır. Proqram kodunun ilk versiyası
36 000 sətirdən, 3.10 versiyası isə təxminən 140 000 sətirdən
ibarətdir. Bu proqramın alətlər qutusu ilə tanış olun. Hansı alətlər
sizə tanışdır, hansıları siz ilk dəfə görürsünüz? Fikirlərinizi söyləyin.
S U A L V Ə T A P Ş I R I Q L A R
1.
Qrafik redaktor nədir?
A) mətnlərlə işləyən proqram
B) musiqi ilə işləyən proqram
C) nəşriyyat işçisi
D) rəsmlərlə işləyən proqram
2.
Paint proqramında alətlər qutusu nədir?
A) rəng palitrası
B) mətn yığmaq üçün şriftlər
C) musiqi çalmaq üçün alətlər
D) şəkil çəkmək üçün alətlər
3.
Palitra olmadan qrafik redaktorda rəngli şəkil çəkmək olarmı?
4.
Çəkdiyiniz şəkildəki səhvləri düzəltmək üçün hansı alətlərdən istifadə
edə bilərsiniz?
5.
Düz xətt alətindən istifadə etmədən hansı klavişin və alətin köməyi ilə düz
xətti çəkmək olar?
A) <Alt>
B) <Shift>
C) <Ctrl>
D) <Enter>