2.6. PƏNCƏRƏ
A Ç A R S Ö Z L Ə R

- Pəncərə
- Başlıq zolağı
- Menyu zolağı
- Fırlatma zolaqları

Bir vərəqdə müxtəlif məzmunlu bir neçə yazı
olduqda, adətən, qarışmaması üçün onları
bir-birindən çərçivələrlə ayırırıq. Windows əməliyyat
sistemində işləyərkən eyni zamanda ekranda bir
neçə sənəd, yaxud proqram açmaq olar. Ona görə
də istifadəçi üçün işləmək rahat olsun deyə ayrıca
proqramları, yaxud sənədləri də müəyyən
çərçivələrin içərisində əks etdirmək məqsədəuyğun
olur. Belə çərçivələrə pəncərə deyilir.

- Adi pəncərə ilə proqram pəncərəsi arasında
  hansı oxşarlığı görürsünüz?

Pəncərə Windows əməliyyat sisteminin əsas obyektlərindən biridir.
Əməliyyat sisteminin adı da məhz bu sözdən yaranıb (ingiliscə “windows” -
“pəncərələr”). İş masasında hansısa simgəni çıqqıldatdıqda, yaxud hər hansı
proqramı başlatdıqda ekranda pəncərə açılır.
Bəs pəncərə hansı hissələrdən ibarətdir?
Pəncərənin çərçivəsi və başlıq zolağı olur. Başlıq zolağında açılmış proqra-
mın, sənədin, yaxud qovluğun adı yazılır. Başlıq zolağının altında koman-
daların siyahısından ibarət menyu zolağı yerləşir.