Kompüter
Şəkildə göstərilənlər kompüterlərin yalnız bir növüdür.Onlar fərdi kompüter
adlanır. Bu kompüterlərdən daha böyük və daha güclüləri də var.
Fərdi kompüter evdə, yaxud iş yerlərində, əsasən, bir nəfərin istifadəsi
üçündür. Çox zaman kompüter dedikdə fərdi kompüter nəzərdə tutulur.
Fərdi kompüterləri ölçülərinə və imkanlarına görə bir neçə növə ayırırlar.
Fərdi kompüterlər
Masaüstü
kompüterlər
Noutbuklar
Planşet
kompüterlər
Ovuciçi
kompüterlər
Masaüstü kompüterlər fərdi kompüterlərin ən geniş yayılmış növüdür.
Onlar, əsasən, sistem bloku, monitor, klaviatura və siçandan ibarət olur.
Adından da göründüyükimi, masaüstü kompüterlərin ölçüləri elədir ki, onları
masa üzərində quraşdırmaq olur.
Noutbukların, yaxud dizüstü kompüterlərin ölçüləri masaüstü kompüterlərə
nisbətən kiçik olsa da, imkanları, demək olar ki, eynidir. Kiçik və yüngül
olduqlarından onları rahat daşımaq mümkündür. Noutbuklar elektrik
şəbəkəsinə qoşulmaqla, yaxud batareya ilə də işləyə bilir.
Planşet kompüterin ekranında barmaqla, yaxud stilus adlanan xüsusi qələmlə
işləmək olur. Planşet kompüterlərdə klaviatura və siçandan istifadə etməmək
də olar. Ona görə də bəzi işlərdə bu kompüterlər daha əlverişli olur. Son
zamanlar çox populyar olan iPad (ay-pəd) də planşet kompüterlərə aiddir.
Ovuciçi kompüterlər ölçülərinə görə planşet kompüterlərdən kiçik olur. Cibə
yerləşdiyindən onlara cib kompüterləri də deyirlər. Planşetlərdə olduğu kimi,
bu kompüterlərdə də öz qələmi ilə işləmək olur.