Mətn redaktorunda şəkil çəkilməsi
Azərbaycan bayrağını çəkmək üçün göstərişləri yerinə yetirin.
1.
Mətn redaktorlarından birini başladın. Hansı redaktoru başlatdınız?
2.
Müəllimin köməyi ilə Rəsm alətləri zolağını tapın. Həmin zolaqda
düyməsini seçin. İş sahəsində siçanın sol düyməsini basıb saxlayaraq
düzbucaqlı çəkin.
3.
Düzbucaqlını seçdirin və iki dəfə surətini çıxardın. Surəti necə çıxartdınız?
4.
Fiqurları birləşdirin. Bunu necə etdiniz?
5.
Fiqurları bayrağın müvafiq rəngləri ilə boyayın. Bunun üçün hər bir
düzbucaqlını seçdirin və düyməsindən istifadə edin. Açılan rəng
qutusundan lazım olan rəngi seçin.
6.
Aypara və səkkizguşəli ulduzu çəkmək üçün avtofiqurlardan istifadə edin:
7.
Ayparanı və ulduzu bayrağın üzərində düzgün yerləşdirin.
8.
Ölçüləri dəyişdirin. Bunun üçün seçdirilmiş fiqurun künclərində olan
tutacaqlardan istifadə edin.
9.
Sənədi kompüterin yaddaşında Bayraq adı ilə saxlayın. Bunun üçün nə
etməlisiniz?
10.
Sənədi çapa verin. Bunu necə etmək olar?

Müzakirə edək:
- Bu şəklin qrafik redaktorda çəkilməsi ilə mətn redaktorunda çəkilməsinin
  hansı oxşar və fərqli cəhətləri var?