3.5. ŞƏKİLLİ MƏTNLƏR
A Ç A R S Ö Z L Ə R

- Şəklin seçdirilməsi
- Tutacaq

Mətni daha maraqlı və anlaşıqlı etmək üçün
onlara şəkillər əlavə olunur. Adətən, belə şəkillər
mətni müşayiət edir və onu tamamlayır. Bəzən
nəyisə sözlərlə təsvir etməkdənsə, onu şəkillərlə,
diaqramlarla vermək daha asan olur.

- Əlinizdə tutduğunuz kitabın şəkilsiz səhifələri varmı?
- Hansı səhifələr daha maraqlıdır: şəkli olan, yoxsa şəkli
  olmayan?

Mətnə şəklin əlavə edilməsi
Göstərişləri yerinə yetirin və sualları cavablandırın.
1.
Mətn redaktorlarından birini başladın. Hansı redaktoru
başlatdınız?
2.
Aşağıdakı mətni yığın.
Azərbaycanın təbiəti çox gözəldir. Ölkəmiz mülayim və subtropik
iqlim qurşaqlarında yerləşdiyi üçün rəngarəng təbiətə malikdir.
Vətənimizin dağları, meşələri görənləri valeh edir.
3.
Kursoru şəkli yerləşdirmək istədiyiniz yerə gətirin. Şəkli harada
yerləşdirmək istəyirsiniz?
4.
menyu komandasını seçin. Hansı pəncərə
açıldı?
5.
İş masasında öz adınızla yaratdığınız qovluqdan əvvəlki dərslərdə
saxladığınız şəkli tapın. Faylı seçdirib Open (Word proqramında
Insert) düyməsini çıqqıldadın. Sənəddə nə baş verdi?
Müzakirə edək:
1. Şəkli necə əlavə etdiniz?
2. Şəklin ölçüləri sizi qane edirmi?
3. Şəklin yerini və ölçülərini necə dəyişmək olar?