4.1. ALQORİTM
A Ç A R S Ö Z L Ə R

- Hərəkətlər ardıcıllığı
- Alqoritm
- Alqoritmin addımı

İnsan hər gün müxtəlif hərəkətlər planı qurur,
müəyyən göstərişləri yerinə yetirir. Məsələn,
riyaziyyat dərsində dəftərə məsələnin həlli
yolunu yazır, yemək bişirmək üçün hazır
reseptlərdən istifadə edir.

- Şəkildə uşaqlar nə edir?
- Onların hərəkətlərinin ardıcıllığının əhəmiyyəti
  varmı?
- Sxemə baxmasalar, onlar quş yuvasını düzgün
  yığa bilərlərmi?
- Bu sxemdən başqaları da istifadə edə bilərmi?

Görüləcək işin planının qurulması
Paint proqramında aşağıdakı şəkil çəkilib. Onun çəkilmə ardıcıllığını
söyləyin.
Müzakirə edək:
1. Şəklin çəkilməsində hansı alətlərdən istifadə edilib?
2. Söylədiyiniz planda neçə addım alındı?
3. Söylədiyiniz göstərişlərdən yoldaşınız istifadə etməklə eyni şəkli
ala bilərmi?