Proqram pəncərəsi ilə iş
Göstərişləri yerinə yetirin və sualları cavablandırın.
1.
İş masasında Paint proqram simgəsini ikiqat çıqqıldadın.
Açılan pəncərəyə nəzər salın. düymələri harada yerləşir?
2.
Pəncərənin düyməsini çıqqıldadın. Nə baş verdi?
3.
Pəncərənin ölçülərini siçan vasitəsilə dəyişdirin. Bunun üçün
göstəricini pəncərənin çərçivəsinin üstünə aparın və sol düyməni
basıb saxlayaraq siçanı hərəkət etdirin. Siçanı sola, sağa, yuxarı və
aşağı hərəkət etdirdikcə pəncərənin tərəfləri necə dəyişir?
4.
Pəncərənin yerini dəyişin. Bunun üçün göstəricini pəncərənin
başlıq zolağının üzərinə aparın və sol düyməni basıb saxlayaraq
siçanı hərəkət etdirin. Siçanı hərəkət etdirdikcə pəncərə yerini necə
dəyişir? Hansı dəyişiklik baş verdi?
5.
Pəncərənin düyməsini çıqqıldadın. Nə baş verdi?
Müzakirə edək:
1. Pəncərənin ən yuxarı zolağındakı yazı, sizcə, nəyi bildirir?
2. Pəncərənin yerini dəyişmək nə vaxt lazım ola bilər?
Açılmış sənəd pəncərəyə sığışmırsa, fırlatma zolaqlarından istifadə etməklə
onun istənilən yerinə baxmaq olar.
Pəncərəni böyüdüb-kiçiltmək, yerini dəyişmək və qapatmaq olar. Onu
tapşırıqlar zolağında müvəqqəti yerləşdirmək də mümkündür. Bu zaman
yığılmış pəncərə tapşırıqlar zolağında düymə ilə əvəzlənir. Bu düyməni
çıqqıldatmaqla pəncərəni yenidən bərpa etmək olar.
Siçan vasitəsilə pəncərənin ölçülərini dəyişmək mümkündür. Bunun üçün
siçanın göstəricisini pəncərənin ixtiyari tərəfinin və ya küncünün üzərinə
aparın. Bu zaman siçanın göstəricisi ikiyönlü ox şəklini ( ) alacaq. Siçanın
sol düyməsini basıb saxlayın: indi siçanı ox istiqamətində hərəkət etdirsəniz,
pəncərə həmin istiqamətdə böyüyəcək, yaxud kiçiləcək.