Kompüter
İstifadə olunmayan və kompüterdə saxlanmasına ehtiyac
duyulmayan fayl və qovluqlar Recycle Bin (Çöp qabı)
qovluğuna atılır.
Bunlardan başqa, iş masasında çoxlu sayda qovluqlar da ola bilər.
Kompüterdə qovluqlarla iş
Göstərişləri yerinə yetirin və sualları cavablandırın.
1.
İş masasının ixtiyari yerində siçanın sağ düyməsini çıqqıldadın.
Açılan menyudan bəndini seçin. Siçanın göstəricisini
iş masasının başqa bir yerində çıqqıldadın. İş masasında hansı
dəyişiklik baş verdi?
2.
Yeni yaratdığınız qovluğun simgəsi üstündə siçanın sağ düyməsini
çıqqıldadın. Açılan menyudan Rename bəndini seçin və
seçdirilmiş yerdə öz adınızı yazın. <Enter> klavişini basın. Nə baş
verdi?
3.
Siçanın göstəricisini qovluğun üzərinə gətirib sol düyməni basılı
vəziyyətdə saxlayın, siçanı hərəkət etdirin. Belə vəziyyətdə
qovluğu iş masasının sağ yuxarı küncündə yerləşdirmək üçün nə
etmək lazımdır?
4.
Yaratdığınız qovluğun üstündə siçanın sağ düyməsini çıqqıldadın
və açılan siyahıdan Delete bəndini seçin. Nə baş verdi?
5.
Klaviaturada <Ctrl> və <Z> klavişlərini birlikdə basın. Nə baş
verdi?
Müzakirə edək:
1. Qovluqlar üzərində hansı əməliyyatları aparmaq olar?
2. Nə üçün qovluqlara fərqli adlar verilir?