Mətn redaktorunda mətnin yaddaşda saxlanması
Göstərişləri yerinə yetirin və sualları cavablandırın.
1.
Mətn redaktorunu başladın.
2.
düyməsindən, yaxud menyu komandasından
istifadə etməklə yeni sənəd yaradın. Ekranda nə göründü?
3.
Aşağıdakı mətni daxil edin:
Planetimizdə ən böyük səhra Saharadır. Onun uzunluğu 5630 km-dən
yuxarıdır. Saharanın sahəsi təxminən ABŞ-ın sahəsinə bərabərdir. Bu səhra
bir neçə dövlətin - Mərakeş, Əlcəzair, Tunis, Liviya, Sudan, Çad, Niger, Mali
və Mavritaniyanın ərazisində yerləşir.
Mətni yığmaq üçün klaviaturanın dilini Azərbaycan dilinə necə
dəyişdiniz?
4.
Sənədi saxlamaq üçün alətlər zolağındakı Save düyməsini
çıqqıldadın, yaxud menyu bəndini seçin. Açılmış
pəncərənin başlığı necə adlanır?
5.
File name sahəsində Sahara sözünü yazın və həmin sahənin
sağındakı Save düyməsini çıqqıldadın. Nə baş verdi?
6.
düyməsindən, yaxud menyu komandasından istifadə edərək
proqram pəncərəsini qapadın. İş masasında öz adınızla yaratdığınız qovluğu
açıb yeni faylı tapın.
Müzakirə edək:
1. Mətn redaktorunun baş pəncərəsi hansı hissələrdən ibarətdir?
2. Mətni kompüterə necə daxil etdiniz?
3. Səhvləri necə düzəltdiniz?
4. Kompüterin yaddaşında mətni nə üçün saxladınız?
Mətn redaktorunda mətnə şəkil, cədvəl və başqa elementlər də əlavə etmək
olur. Belə elementlər əlavə edilmiş mətn sənəd adlanır. Kompüterdə sənədin
hazırlanması bir neçə mərhələdən keçir: mətnin daxil edilməsi (yığılması),
redaktə olunması, formatlanması, yaddaşda saxlanması, yaxud çap edilməsi.
Bu işlərin bəziləri ilə aşağı siniflərdən tanışsınız.