Təqdimolunma formasına görə mətn, qrafik, səs və başqa informasiya resurs-
larını fərqləndirirlər.
Daşıyıcılarına görə informasiya resurslarını kağızda, diskdə, maqnit lentində,
kompüterin yaddaşında saxlanılan resurslara ayırmaq olar.
İstifadəsinə qoyulan məhdudiyyətlərə görə informasiya resurslarını fərdi
məlumatlar, kommersiya sirri, yaxud dövlət sirri kimi kateqoriyalara ayırmaq
olar.
İnformasiya resurslarını mövzular uzrə də qruplaşdırmaq olar: təhsil
resursları, qanunlar, statistik resurslar və s.
Son vaxtlar informasiya resurslarının əksəriyyəti elektron daşıyıcılarda,
İnternetdə yerləşdirilir. İnternetin köməyi ilə hər kəs istənilən mövzuda
informasiyanı çox asanca əldə edə bilər.
A R A Ş D I R A Q – Ö Y R Ə N Ə K
Resurslar tükənən və tükənməyən olur. Məsələn: neft, təbii qaz, kömür,
minerallar və başqa faydalı qazıntılar gec-tez qurtaracaq. Belə resursları bərpa
etmək mümkün deyil. Tükənməyən resurslar isə zaman keçdikcə azalmır.
Günəş enerjisi, külək, dalğalar, okeanlarda qabarma və çəkilmələr belə
resurslardandır.
Ölkəmizdə hansı tükənən təbii resurslar var? Sizcə, onların tükənməsinin
qarşısını almaq olarmı?
S U A L V Ə T A P Ş I R I Q L A R
1.
“Resurs” termini nəyi bildirir? Nümunələr göstərin.
2.
İnformasiya resursu nədir?
3.
Dünya informasiya resurslarına nələri aid etmək olar?
4.
Hansı informasiyalar sizin məktəb informasiya resurslarınızı təşkil edir?