Alqoritm və proqram
Bağanın ilkin komandaları çox sadədir: irəli, geri, sağa, sola. Bu komandalardan
xətlər, fiqurlar çəkmək üçün də istifadə etmək olar. Bunun üçün qələmiendir və
qələmiqaldır komandaları nəzərdə tutulub; qələmiendir komandasından
sonra hərəkət zamanı Bağa iz qoyur. Yenidən izsiz hərəkət etməsi üçün ona
qələmiqaldır komandası verilməlidir.
Başlanğıc halda Bağanın qələmi qalxmış vəziyyətdə olur və yönü yuxarıyadır.
Proqramın istənilən yerindən Bağanı ilkin vəziyyətə qaytarmaq üçün ilkin vəziyyət
komandası nəzərdə tutulub. Bağa ilkin vəziyyətə qayıtdıqda onun iş sahəsində əvvəl
çəkdiyi şəkil yerində qalır.
İş sahəsini təmizləmək lazım gələrsə, bu halda sil komandasından istifadə etmək
olar. Bağanın addımları çox kiçikdir - ekrandakı iki qonşu nöqtə arasındakı mə-
safəyə bərabərdir. Ona görə irəli 1 komandasının nəticəsi gözlə hiss olunmaya
da bilər.
Əgər iş sahəsində sınıq xətt çəkmək lazımdırsa, Bağanın istiqamətini dəyişmək lazım
gələcək. Onun üçün sağa və ya sola komandalarından istifadə edilir.
Bucağın nə olduğunu, yəqin ki, bilirsiniz. Bağanın dönmə bucağı 0-dan 360 dərəcəyə
kimi ola bilər.
Aşağıdakı proqramı yazıb ALPLogo proqramında icra etsək, sağdakı sınıq
xətt alınar.
qələmiendir
irəli 50
sağa 90
irəli 100
sağa 90
irəli 50