2.2. KOMPÜTER NECƏ İŞLƏYİR
A Ç A R S Ö Z L Ə R

- Aparat təminatı
- Proqram təminatı
- Əməliyyat sistemi

Kompüterlərdən müxtəlif məqsədlər üçün istifadə
edilir. Şəkil çəkmək, musiqiyə qulaq asmaq, filmlərə
baxmaq, oyun oynamaq kompüterin imkanlarının
çox az hissəsidir. Havanı proqnozlaşdırmaq,
təyyarələrin uçuşunu idarə etmək, işıqforları
tənzimləmək kimi işlərdə kompüterlər əvəzsizdir.

- Bəs kompüter bu qədər işi necə yerinə yetirir? O hansı
  hissələrdən ibarətdir? Bu hissələr bir-biri ilə necə əlaqədə olur?

Aparat təminatı
Proqram təminatı
Mürəkkəb obyektlərin hissələrinin bir-biri ilə əlaqəsi
Verilmiş obyektlərdən birini seçin və onun bir neçə hissəsini
göstərin. Bu hissələrin nə üçün nəzərdə tutulduğunu və onların
bir-biri ilə əlaqəsini qeyd edin.
Vərəqdə aşağıdakı təqdimetmə formasını doldurun:
Obyektin adı
Obyektin hissələri və onların funksiyaları
Hissələr arasındakı əlaqələr
Müzakirə edək:
1. Seçdiyiniz obyekt nə üçün nəzərdə tutulub?
2. Onun hissələrindən biri işləməzsə, nə baş verər?
3. Bu hissələri kim, yaxud nə idarə edir?