Kompüterin özü də bir icraçıdır. İnsanın düzəltdiyi başqa icraçılardan fərqli
olaraq, onun komandalar sistemi çox genişdir. Kompüterə verilən koman-
dalar toplusuna proqram deyilir. Başqa sözlə, hər hansı işi görmək üçün
alqoritm kompüterə proqram şəklində verilir. Beləliklə, söz, cədvəl, şəkil,
sxem formaları ilə yanaşı, proqram da alqoritmin təqdimolunma formaların-
dan biridir.
Bəs proqramı hansı “dildə” vermək lazımdır ki, kompüter onu başa düşsün?
Bunun üçün xüsusi dillər - proqramlaşdırma dilləri var. LOGO proqramlaş-
dır ma dili də belə dillərdən biridir. Bu dildə işləmək elə oyuncaq maşını idarə
etməyə bənzəyir.
LOGO dilini ALPLogo mühitində öyrənəcəyik. ALPLogo-da
komandaları Bağa icra edəcək. Bağa onun üçün ayrılmış iş
sahəsində hərəkət edir. O sizin komandanızla qələmini endirib-
qaldırmaqla iş sahəsinin istədiyiniz yerində cizgilər çəkə, yazı
yaza bilir.
ALPLogo proqramlaşdırma mühitinin baş pəncərəsində üç xüsusi hissə var:
proqram sahəsi (Kod bölümü), iş sahəsi (Qrafika bölümü) və bildirişlər
sahəsi (Mesaj bölümü). Proqram sahəsi, əslində, sadə mətn redaktorudur.
Bağanın yerinə yetirəcəyi komandalar burada yazılır. Sağ tərəfdəki iş sahəsi
isə Bağanın “ərazisidir”. Bağanın vəzifəsi proqram sahəsində yazılmış