2.1. FƏRDİ KOMPÜTERLƏR
A Ç A R S Ö Z L Ə R

- Fərdi kompüter
- Masaüstü kompüter
- Noutbuk kompüter
- Planşet kompüter
- Ovuciçi kompüter

“Kompüter” dedikdə, ilk növbədə, masanın
üzərinə qoyulan, yaxud çantada daşına bilən
kompüterlər yada düşür. Ona görə ki, bu
kompüterlərdən məktəblərdə, iş yerlərində və
əksər evlərdə var. Ovuca yerləşən kompüterləri
də başqalarında, yaxud televizorda görmək olar.

- Bəs bunlardan fərqli görünən kompüterlərə
  rast gəlmişsinizmi?
- Kompüterin ölçüsünün böyüklüyü onun daha
  güclü olması deməkdirmi?

Kompüterlərin müqayisə edilməsi
Şəkildəki kompüterləri müqayisə etməklə onların oxşar və fərqli
cəhətlərini müəyyənləşdirin
Müzakirə edək:
1. Şəkillərdə göstərilmiş kompüterləri harada görmüşsünüz?
2. Onların hansı ümumi cəhətləri var?
3. Bu kompüterlərdə hansı işləri görmək olar?