5.4. İNTERNETDƏ İNFORMASİYANIN AXTARIŞI
A Ç A R S Ö Z L Ə R

- İnternetdə axtarış
- Axtarış sistemi
- Axtarış sətri

Bəzi hesablamalara görə, Veb-də milyardlarla
səhifə informasiya var.

- Lazım olan informasiyanın hansı ünvanda
  yerləşdiyini bilmiriksə, onu necə tapa bilərik?
- Bəs axtarılan mövzu ilə bağlı başqa saytlar
  varmı?
- Varsa, onların ünvanlarını necə bilməli?

İnternetdə olan külli miqdarda informasiyalar arasında lazım olanı tapmaq
üçün xüsusi axtarış sistemləri, yaxud axtarış xidmətləri mövcuddur. Axtarış
sistemi veb-səhifələrin nəhəng kataloqundan ibarətdir. Bu kataloqda nə
istəsəniz tapa bilərsiniz.
Geniş istifadə olunan axtarış xidmətlərindən biri olan Google
www.google.com, yaxud www.google.az ünvanında yerləşir. Onun axtarış
sətrində axtardığınız sözü və ya söz birləşməsini yığıb Google-da axtar
düyməsini çıqqıldatmaq lazımdır.