1.1. İNFORMASİYA NƏDİR
A Ç A R S Ö Z L Ə R

- İnformasiya
- Duyğu üzvləri
- İnformasiyanın növləri
- İnformasiyanın qəbulu
- İnformasiya prosesləri

Hər gün nə isə öyrənir, hansısa informasiya
alırıq. Məktəbdə qazandığımız biliklər,
kitablardan və başqa insanlardan
öyrəndiyimiz məlumatlar, televiziya və
radiodan eşitdiyimiz xəbərlər - bunların
hamısı informasiyadır.

- İnformasiya bizə nə üçün lazımdır?
- İnformasiya almasaq, həyatımız necə olar?
- İnformasiyanı hansı yollarla qəbul etmək olar?

İnformasiyanın qəbul edilməsi
Verilmiş informasiyaları iş vərəqində yazın. Açar sözlərdən istifadə
etməklə hər bir informasiyanın yanında onu əldə etməyin mümkün
yollarını göstərin.

- Yağış yağır.
- Krandan gələn su qaynardır.
- Yeməyin duzu yoxdur.
- Qapı döyülür.
- Anam mətbəxdə qutab bişirir.

Açar sözlər: görməklə, eşitməklə, toxunmaqla, iyləməklə, dadmaqla.
Müzakirə edək:
1. Nə üçün bütün informasiyaları eyni üsulla qəbul etmək olmur?
2. İnformasiyanın qəbul edilməsi üsulu nədən asılıdır?