1.3. İNFORMASİYA MODELİ
A Ç A R S Ö Z L Ə R

- Model
- Modelləşdirmə
- Maddi model
- İnformasiya modeli

Ətrafımızda insanın yaratdığı elə obyektlər var ki,
onlar gerçək obyektlərin bənzəridir. Yer
kürəsinin qlobusu, hansısa görkəmli şəxsiyyətin
heykəli, mağazalardakı manekenlər, uşaq
oyuncaqları real obyektlərə çox oxşayır.

- Qlobus nəyə lazımdır? Hansısa obyektin
  bənzərini yaratmağa nə ehtiyac var?

Obyektlərin müxtəlif formalarda təsviri
Aşağıdakı obyektlərdən birini seçin və onu vərəq üzərində müxtəlif
formalarda təsvir edin.
1. Futbol meydançası.
2. Həftə ərzində keçiləcək dərslər.
3. Məktəbdən evə getdiyin yol.
4. Sevdiyin dondurma.
Müzakirə edək:
1. Təsvir olunan formalardan hansı obyekt haqqında daha ətraflı
məlumat verir?
2. Hər bir təqdim edilən forma nə zaman o birilərə nisbətən daha
əhəmiyyətli olur?